stanford-oval/wikipedia huggingface dataset:
Lavinto

Lavinto on kylä Hausjärvellä. Se on tiivis rivikylä, jonka historiallinen rakenne on säilynyt poikkeuksellisen hyvin nykypäivään saakka. Säilynyt rakennuskanta on pääasiassa peräisin 1800-luvulta.
Vanhan Hämeentien (nyk. seututie 290) varrella sijaitsevat Lavinnon neljä kantatilaa; Yli-Lemola, Huttala, Ali-Leimola ja Yli-Mattila. Talot sijaitsevat tiivinä ryhmänä metsäisen mäen reunassa. Kyläkeskuksen pohjoispuolella avautuu viljelymaisema.
Hausjärven kuntakeskukseen Oittiin on Lavinnolta matkaa noin kymmenen kilometriä. Lähin kaupunki on Riihimäki.
Nimen alkuperä

Kylän nimen pohjana saattaa olla murresana lavi, joka tarkoittaa niin vitsakesta väännettyä lehmän kytkyttä kuin hevosen luokin muotoista esinettä, johon metsästäjällä oli tapana ripustaa ansalankansa.
Historia

Lavinnon kylä rakennettiin monien Hausjärven vanhimpien kylien tapaan Vanhan Hämeentien varrelle ja kylä lienee asutettu 1300-luvun kuluessa. Keskiajan lopulla kylässä oli neljä taloa;: Ollilla, Miekkala, Lemola ja Huttala. Ollilasta lohkaistiin vuonna 1624 Mattila. Vuonna 1784 kylään muodostettiin isojaon yhteydessä kolme uudistaloa; Syrjä, Lepomäki ja Sydänmäki. Näistä Lepomäki oli alkujaan Miekkalan alainen torppa. Lavinnon kyläkeskuksen koillispuolelle rakentui 1800- ja 1900-luvun kuluessa itsellisasutuksen alue.
Louis Bourguet

Louis Borguet (1678, Nîmes  – 1742, Neuchâtel) oli yleisnero ja Leibnizin kirjeenvaihtoja, joka kirjoitti arkeologiasta, maantieteestä, filosofiasta, raamatullisesta oppineisuudesta ja matematiikasta.
Lettres philosophiques sur la formation des sels et des crystaux et sur la génération et le mechanisme organique des plantes et des animaux, 1729
Töitä

Lettres philosophiques sur la formation des sels et des crystaux, Amsterdam, 1729
Traité des petrifications, 1742
Lee Boyd Malvo

Lee Boyd Malvo (s. 18. helmikuuta 1985) on mies, joka yhdessä John Allen Muhammadin kanssa pidätettiin 24. lokakuuta 2002 Beltwayn ampumistapauksista epäiltynä. Hänet todettiin syylliseksi 16 murhaan ja 7 murhan yritykseen, joista suurin osa liittyi Beltwayn tapahtumiin. Malvo tuomittiin elinkautiseen.
Ennen murhia

Lee Malvo syntyi Kingstonissa, Jamaikalla. Hänen vanhempansa eivät olleet naimisissa, ja isä näki poikansa viimeistä kertaa 1998. Tämän jälkeen Malvo muutti äitinsä kanssa Antiguan saarelle.
Malvo tutustui John Muhammadiin Antigualla noin vuonna 1999. Pian kaksikko lähti yhdessä Yhdysvaltoihin, jossa Malvo kävi high schoolia, Muhammad valheellisesti hänen isäkseen ilmoitettuna. Malvon luokkatoverit sanoivat hänen olleen lahjakas kouluaineissa, kohtelias, siististi pukeutunut ja kantaa ottava, mutta että hänellä ei ollut paljoa ystäviä.[lähde? ]
John Muhammadin kanssa ystävystynyt Malvo kääntyi islaminuskoon.[lähde? ]
Myöhemmät vaiheet

John Muhammad ja Lee Malvo aloittivat Beltwayn ampumistapauksina tunnetun sarjamurhansa syksyllä 2002. Kaksikko tappoi kymmenen ihmistä ennen kuin poliisi löysi heidät nukkumassa autossaan 24. lokakuuta.
10. maaliskuuta 2004 Malvo tuomittiin elinkautiseen vankeusrangaistukseen ilman mahdollisuutta ehdonalaiseen. Myöhemmin selvisi, että Muhammad ja Malvo olivat jo ennen Beltwayn tapahtumia syyllistyneet murhiin. Malvon tuomio kuitenkin pysyi elinkautisena, koska hän oli ollut alle 18-vuotias rikosten tekohetkellä. Muhammad sen sijaan tuomittiin kuolemaan. Malvo kärsii tuomiotaan Virginian osavaltion Red Onion vankilassa Wise Countyssä, joka on toinen ( Wallens Ridge ) osavaltion supermax luokitelluista vankiloista.[lähde? ] Muhammad teloitettiin myrkkyruiskeella 10. marraskuuta 2009 Greensvillen rangaistuslaitoksessa Jarrattissa Virginiassa.
Ò

Ò (ò) on latinalainen kirjain. Siinä on gravis o-kirjaimen päällä. Kirjainta käytetään pääsääntöisesti katalaanin, lombardin, oksitaanin, kašubin, sardin, gaelin, vietnamin, haitin, norjan, kymrin ja italian kielissä.
Käännös suomeksi
Langaton äänensiirto

Langaton äänensiirto tarkoittaa äänen siirtämistä muuttamalla se sähkömagneettiseksi säteilyksi. Sähkömagneettisen säteilyn lajeista radioaaltoja ja infrapunaa käytetään langattomassa äänensiirrossa. Radioaaltoja hyödyntäviä teknologioita langattomassa äänensiirrossa ovat muun muassa GSM, UMTS ja Bluetooth.
GSM (Global System for Mobile Communications)

GSM on joukko standardeja, joita käytetään maailmanlaajuisesti matkapuhelinviestintään. GSM-tekniikka perustuu laajaspektriseen lähetykseen sekä taajuushyppelyn ja aikajakomultipleksoinnin (TDMA) käyttöön. GSM-verkko toimii 900, 1800 ja 1900 MHz taajuudella.
UMTS (Universal Mobile Telecommunications System)

UMTS on GSM:n seuraajaksi suunniteltu kolmannen sukupolven matkapuhelinteknologia. UMTS:ssa data ja puhe on erotettu kokonaan toisistaan. UMTS:ssa käytettävä radiotekniikka on W-CDMA. W-CDMA (Wideband Code Division Multiple Access) tukee kahta perustekniikkaa: FDD:tä (Frequency Division Duplex) ja TDD:tä (Time Division Duplex). FDD-tekniikka perustuu siihen, että ylävirralle ja alavirralle on annettu omat 5 MHz:n taajuusalueet, joita päätelaitteet ja tukiasemat voivat käyttää. Taajuudet 1920-1980 MHz on varattu ylävirran käyttöön ja taajuudet 2110-2170 MHz alavirralle. Tämä mahdollistaa noin 250 samanaikaisen puhekanavan käyttämisen. TDD-tekniikassa puolestaan samaa taajuusaluetta käytetään tiedonsiirrossa molempiin suuntiin. Siirrossa toimitaan vuorosuuntaisesti samalla taajuusalueella ja tätä tekniikkaa varten on varattu taajuusalueet 1900-1920 MHz sekä 2020-2025 MHz. Tämä sallii vain noin 120 yhteyttä, mutta se myös vaatii vain puolet kaistanleveydestä.
Infrapuna

Infrapunasäteilyn taajuus on 3 - 300 THz. IrDA on Infrared Data Associationin määrittelemä standardi langattomaan tiedonsiirtoon käyttäen infrapunasäteilyä. Infrapunatekniikka käyttää suunnattua lähetystä, jossa lähettäjällä ja vastaanottajalla täytyy olla esteetön näköyhteys. IrDA 1.0 ja 1.1 standardien mukaiset laitteet toimivat maksimissaan yhden metrin etäisyydeltä. Siirtonopeus vaihtelee välillä 2400 - 115200 bit/s. IrDA 1.1 tukee myös suurempia nopeuksia: 0,576, 1,152 Mbit/s, ja nopeimmillaan jopa 4 Mbit/s.
IrDa protokollia ovat mm.: 
-	IrDA-SIR Serial Infrared physical layers (IrSIR), fysikaalisen tason protokolla, joka määrittelee siirrossa käytetyn raudan, kooderit ja dekooderit, bittikehystyksen ja modulaatiomenetelmät. 
-	Link Access Protocol (IrLAP), linkkitason protokolla, jossa määritellään vähintään yksi linkeistä primäärilinkiksi, jonka kautta liikenne ohjautuu toiselle primäärilinkille tai sekundäärilinkeille ja joka kontrolloi linkin kautta kulkevia yhteyksiä.
-	Link Management Protocol (IrLMP), protokolla jolla ohjataan useita istuntoja samanaikaisesti. Tähän sisältyy IrLMP Multiplexer jolla samanaikaiset yhteydet multipleksoidaan ja rajapinta, joka toimii kerroksen käyttöliittymänä.
-	Transport Protocol (IrTP), tiedonsiirtoprotokolla.
Infrapunaa hyödyntäviä langattoman äänensiirron tuotteita ovat mm. kuulokkeet, headsetit ja
kaiuttimet. Esimerkiksi langattomassa kotiteatterissa infrapunalla lähetetään ääni vastaanottimesta tai vahvistimesta langattomille kaiuttimille ja subwooferille.
Bluetooth

Bluetooth toimii ISM-taajuudella 2.4 GHz. Bluetooth perustuu ns. Point-To-Point-yhteyteen, jossa kaksi laitetta kommunikoivat keskenään. Toinen laitteista on isäntä ja toinen renki. Laitteet muodostavat pikoverkon jo kaksin, mutta isäntä voi olla yhteydessä enintään seitsemään renkiin.
Bluetooth protokolla käyttää kombinaationa sekä paketti- että piirikytkentäistä pakkausta. Lisäksi paikkoja voidaan varata synkronista tiedonsiirtoa varten. Bluetooth-tekniikka sisältää taajuuden vaihtelua (79 erilaista 1 MHz taajuutta), jolla pyritään poistamaan häiriötä ja häviöitä. Standardi tukee asynkronista datakanavaa ja kolmea yhtäaikaista synkronista äänikanavaa tai kanavaa joka mahdollistaa yhtäaikaisen asynkronisen datavirran ja synkronisen äänivirran. Jokainen äänikanava tukee 64 kb/s synkronista kanavaa kumpaankin suuntaan.
Yleiset protokollat Bluetoothissa ovat: 
-	vCard/vCalendar
-	WAE
-	OBEX
-	WAP
-	AT-Commands
-	UDP/TCP
-	IP 
-	PPP
Bluetooth tuotteita langattomassa äänensiirrossa ovat mm. kuulokkeet, matkapuhelimien ja tietokoneen headsetit, kaiuttimet ja WLAN-radio. Esimerkiksi langattomassa kotiteatterissa bluetoothilla lähetetään ääni vastaanottimesta tai vahvistimesta langattomille kaiuttimille ja subwooferille. Nopeus on suurimmillaan 2 Mb/s. Kantama jolla laitteet toimivat on 10 – 100 metriä.
Louis Bernot

| Mitalit> Maa:   Ranska. Olympialaiset .Miesten painonnosto | Mitalit> Maa:   Ranska. Olympialaiset .Miesten painonnosto | Mitalit> Maa:   Ranska. Olympialaiset .Miesten painonnosto | Maa:   Ranska> .Miesten painonnosto |
| --- | --- | --- | --- |
|  Pronssia | Antwerpen 1920 | raskassarja |  |
Louis Bernot (26. heinäkuuta 1896 – 19. helmikuuta 1975) oli ranskalainen painonnostaja. Hän kilpaili vuoden 1920 kesäolympialaisissa Antwerpenissä ja sai siellä raskaan sarjan pronssia.
Aiheesta muualla

Louis Bernot Kansainvälinen olympiakomitea. (englanniksi)
Lewes (Delaware)

| Lewes |
| --- | --- |
 Lewesin keskustaa.
 vaakuna

Valtio:  Yhdysvallat
Osavaltio:  Delaware
Piirikunta:  Sussex
Pinta-ala:  
 – Kokonaispinta-ala:  13,25 km²
 – Josta vettä:  2,39 km² 
Väkiluku (2020):  3 303
 – Väestötiheys:  250 as./km²
Lempinimi::  First Town, First State
Motto::  "The First Town in The First State"
 
 https://www.ci.lewes.de.us 
Infobox OKVirheellinen NIMI-arvo: 
Lewes on rantakaupunki Yhdysvalloissa Delawaren osavaltiossa. Sen väkiluku oli 3 303 vuonna 2020. Kaupunki sijaitsee Sussexin piirikunnassa. Lewes tunnetaan Yhdysvaltojen ensimmäisen osavaltion ensimmäisenä asutuskeskuksena. Lewes perustetiin vuonna 1631, jolloin se tunnetiin nimellä Swanendael. Lewes sai kuntaoikeudet vuonna 1818.
Väestö

Vuonna 2020 Lewesin 3 303 asukkaasta valkoisia oli 89,6 %, mustia 4,9 %, aasialaisia 0,7 % ja alkuperäisasukkaita 0,2 %. 3,7 % asukkaista puhui kotonaan jotain muuta kieltä kuin englantia ja 3,0 % asukkaista oli syntynyt ulkomailla.
Kuvia kaupungista

Lewesin kaupunkia.
Auringonlasku Lewesissä.
Aiheesta muualla

Kuvia tai muita tiedostoja aiheesta Lewes (Delaware) Wikimedia Commonsissa
Delawaren osavaltio
| --- | --- |
Piirikunnat:   Kent  New Castle  Sussex 
Kaupungit:   Delaware City  Dover (pääkaupunki)  Harrington  Lewes  Milford  New Castle  Newark  Rehoboth Beach  Seaford  Wilmington 
Kunnat (town):   Bellefonte  Bethany Beach  Bethel  Blades  Bowers  Bridgeville  Camden  Cheswold  Clayton  Dagsboro  Delmar  Dewey Beach  Ellendale  Elsmere  Farmington  Felton  Fenwick Island  Frankford  Frederica  Georgetown  Greenwood  Hartly  Henlopen Acres  Houston  Kenton  Laurel  Leipsic  Little Creek  Magnolia  Middletown  Millsboro  Millville  Newport  Ocean View  Odessa  Selbyville  Slaughter Beach  Smyrna  South Bethany  Townsend  Viola  Woodside  Wyoming 
Kylät:   Arden  Ardencroft  Ardentown
Liaanimyrkkysumakki

| Liaanimyrkkysumakki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Sumakkikasvit Anacardiaceae
Suku::  Toxicodendron
Laji::  radicans
Kaksiosainen nimi
 Toxicodendron radicans  (L.) Kuntze 
Katso myös
   Liaanimyrkkysumakki Wikispeciesissä   Liaanimyrkkysumakki Commonsissa 
Infobox OKNimi-testi OKIUCN-testi OK: 
Liaanimyrkkysumakki tai myrkkymuratti (Toxicodendron radicans) on sumakkikasveihin kuuluva kasvi, joka kasvaa Pohjois- ja Keski-Amerikassa sekä Itä-Aasiassa. Se on varsin yleinen monilla Yhdysvaltain esikaupunkialueilla. Myrkkymuratti aiheuttaa kosketettaessa useimmille ihmisille allergisen reaktion, joka voi pahimmillaan olla hengenvaarallinen. [lähde? ] Suomenkielisestä nimestään huolimatta se ei ole sukua eurooppalaiselle muratille (Hedera helix).
Aiheesta muualla

Suomen Lajitietokeskus: Liaanimyrkkysumakki – Toxicodendron radicans
ITIS: Toxicodendron radicans (englanniksi)
United States Department of Agriculture (USDA): Toxicodendron radicans (englanniksi)
Toxicodendron radicans (pdf) (englanniksi)
Æthelbert II

Æthelbert II tai Ethelbert II oli Kentin kuningas yhdessä veljiensä Alricin ja Eadbert I:n kanssa vuodesta 725 lähtien. Veljeksistä tuli hallitsijoita heidän isänsä kuningas Wihtredin kuoltua. Æthelbert eli ilmeisesti pidempään kuin kaksi veljeään ja hallitsi myöhemmin Kentiä Mercian alaisena kuninkaana yhdessä veljenpoikansa Eardwulfin kanssa. Æthelbert vaihtoi vuonna 762 päivätyn peruskirjan mukaan Canterburyn Pyhän Augustinuksen luostarin kanssa laidunoikeudet myllyn käyttöön. Anglosaksien kronikan mukaan Æthelbert kuoli vuonna 762.
Lamminjärvi (Ruovesi)

| Lamminjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°53′48″N, 24°08′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskujoki:  ei laskuojaa 
Järvinumero:  35.325.1.002
Mittaustietoja
Pinnankorkeus:  116,1 m  
Rantaviiva:  0,813 km  
Pinta-ala:  3,462 ha  
Saaria:  ei saaria 
 fiLamminjärvi 
Lamminjärvi  on Pirkanmaalla Ruovedellä Jäminkipohjan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,5 hehtaaria ja se on 350 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Pärjänojan valuma-alueeseen (35.325) se kuuluu. Järven vedenpinnan korkeus on 116,1 metriä mpy.
Æscwine (Essexin kuningas)

Erkenwin/Æscwine John Speedin teoksessa Saxon Heptarchy vuodelta 1611.
Æscwine, myös Erchenwin tai Erchenwine, (noin 494–587) oli mahdollisesti Essexin ensimmäinen kuningas vuosina 527–587. Hän oli saksi ja syntynyt Pohjois-Germaniassa. Keskiaikainen historioitsija Henry Huntingdonilainen kertoo Historia Anglorum -teoksessaan, että Sledda seurasi isäänsä Erchenwinea itäsaksien eli Essexin kuninkaana. William Malmesburylaisen mukaan Essexin ensimmäinen kuningas olisi kuitenkin ollut Sledda. Æscwine on saattanut olla vain päällikkö tai Kentin kuninkaan alaisuudessa itäsakseja johtanut sijaishallitsija.
Lesothonhemppo

| Lesothonhemppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Afrikanhempot Crithagra
Laji::  symonsi
Kaksiosainen nimi
 Crithagra symonsi  (Roberts 1916) 
Synonyymit
 Serinus symonsi 
Katso myös
   Lesothonhemppo Wikispeciesissä   Lesothonhemppo Commonsissa 
Infobox OKNimi-testi OKIUCN-testi OK: 
Lesothonhemppo (Crithagra symonsi) on peippojen heimoon kuuluva varpuslintu.
Levinneisyys

Lesothonhemppoa tavataan Etelä-Afrikassa ja Lesothossa. Lajin kanta on vakaa, ja se on luokiteltu elinvoimaiseksi.
Lesotho olympialaisissa

Lesotho osallistui olympialaisiin ensimmäisen kerran Münchenissä 1972. Seuraavista kisoista se jäi pois, mutta on ollut mukana kaikissa kesäolympialaisissa Moskovasta 1980 lähtien. Talviolympialaisiin maa ei ole osallistunut. Lesothon olympiakomitea perustettiin 1971 ja tunnustettiin 1972.
Lesotho ei ole saavuttanut yhtään olympiamitalia. Pistesijalle eli kahdeksan parhaan joukkoon on yltänyt taekwondoin Likeleli Alinah Thamae, joka oli seitsemäs naisten kärpässarjassa Sydneyssä 2000. Lesothon olympiajoukkueeseen on kuulunut 1–9 urheilijaa, ja he ovat osallistuneet taekwondon lisäksi nyrkkeilyyn, pyöräilyyn, uintiin ja yleisurheiluun.
Ó

Ó (ó) on latinalainen kirjain, jota käytetään pääsääntöisesti tšekin, fäärin, unkarin, islannin, kašubin, kazakin, puolan, slovakin ja sorbin kielissä. Kirjaimessa on akuutti o-kirjaimen päällä.
Aiheesta muualla

Kuvia tai muita tiedostoja aiheesta Ó Wikimedia Commonsissa
Zoran Čutura

| Mitalit> Maa:   Jugoslavia.Miesten koripallo. Olympialaiset  | Mitalit> Maa:   Jugoslavia.Miesten koripallo. Olympialaiset  | Mitalit> Maa:   Jugoslavia.Miesten koripallo. Olympialaiset  | Maa:   Jugoslavia> Miesten koripallo. |
| --- | --- | --- | --- |
|  Hopeaa | Soul 1988 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Argentiina 1990 |  |  |
|  Pronssia | Espanja 1986 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Jugoslavia 1989 |  |  |
Zoran Čutura (s. 12. maaliskuuta 1962 Zagreb, Kroatian ST, Jugoslavia) on kroatialainen kilpauransa päättänyt koripalloilija, joka edusti maajoukkuetasolla Jugoslaviaa ennen maansa itsenäistymistä.
Čutura kuului Jugoslavian maajoukkueeseen, joka saavutti olympiahopeaa Soulissa 1988, maailmanmestaruuden Argentiinassa 1990, MM-pronssia Espanjassa 1986 ja Euroopan mestaruuden Jugoslaviassa 1989.
Äänekosken taidemuseo

| Äänekosken taidemuseo |
| --- | --- |

Tyyppi:  Taidemuseo, museo 
Osoite:  Kuhnamontie 1, 44100 Äänekoski  
Sijainti:  Äänekoski 
Kotisivut:  aanekoski.fi/kulttuuri-ja-vapa... 
Koordinaatit:  62°36′00″N, 25°43′52″E
 fiÄänekosken taidemuseo 
Äänekosken taidemuseo on lokakuussa 2005 toimintansa Hammarénin talona tunnetussa rakennuksessa Äänekosken Klubinmäellä aloittanut taidemuseo. Rakennuksen arkkitehti oli Bruno Granholm.
Nykyinen museorakennus valmistui vuonna 1900 ja oli alun perin käytössä Äänekosken tehtaiden ensimmäisen isännöitsijän asuintalona. Sittemmin taloa asuttivat useammat tehtaan insinöörien perheet, ja 1940–1970-luvuilla rakennusta käytettiin tehtaiden klubina. Myöhemmin siinä sijaitsi Osuuskunta Metsäliiton piirikonttori.
Äänekosken taidemuseon hallinnoima on Toivo Parantaisen taidemuseosäätiön omistama 765 teoksen kokoelma. Toivo Parantainen (1921–1994) oli äänekoskelainen opettaja, mesenaatti ja keräilijä.
Latvanen (Saarijärvi)

| Latvanen |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°39′22″N, 24°37′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskupuro:  Latvasenpuro Kiesimenjärveen 
Järvinumero:  14.664.1.014
Mittaustietoja
Pinnankorkeus:  206,3 m  
Pituus:  2,7 km  
Leveys:  750 m  
Rantaviiva:  9,726 km  
Pinta-ala:  1,17805 km²   
Tilavuus:  0,0024885 km³ 
Keskisyvyys:  2,11 m  
Suurin syvyys:  6,1 m  
Saaria:  2 
 fiLatvanen 
Latvanen  on Keski-Suomessa Saarijärvellä  Puolimatkan lähellä sijaitseva järvi.
Maantietoa

Järvi on 2,7 kilometriä pitkä, 750 metriä leveä, ja sen pinta-ala on 118 hehtaaria eli 1,2 neliökilometriä. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Järven tilavuudeksi on saatu 2,49 miljoonaa kuutiometriä eli 0,00249 kuutiokilometriä. Sen keskisyvyys on 2,1 metriä ja suurin syvyys on 6,1 metriä. Sen rantaviivan pituus on 9,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Vihanninjoen valuma-alueeseen (14.664) se kuuluu. Järven vedenpinnan korkeus on 206,3 metriä mpy.
Óbidos

| Óbidos |
| --- | --- |
 lippu:  vaakuna
 Óbidos Portugalin kartalla
 Koordinaatit: 39°21′43″N, 9°9′26″W 
Valtio:  Portugali
Alue:  Centro
Ala-alue:  Oeste
Piiri:  Leiria
Hallinto:  
 – Hallinnon tyyppi:  Kunta
 – Pormestari:  Humberto Marques
Pinta-ala:  
 – Kokonaispinta-ala:  141,55 km²
Väkiluku (2011):  11 772
 – Väestötiheys:  83 as./km²
 
 www.cm-obidos.pt 
Infobox OKVirheellinen NIMI-arvo: 
Óbidos on 1200-luvulla rakennetun linnan suojiin syntynyt pikkukaupunki Keski-Portugalissa, Oesten alueella ja Centron suuralueella. Linnoitus on rakennettu harjanteelle, joka on sotilaallisen puolustamisen kannalta ollut hyvällä paikalla. Aikoinaan meri on ulottunut harjanteen juurelle saakka.
Alueen eteläosa on kaupunkialue, joka muodostuu valkoisiksi kalkituista ja kukkakoristeisita pienistä taloista ja niiden välissä mutkittelevista kujista. Pääkatu Rua Direita kuitenkin kulkee suoraan linnan portille. Ennen porttia avautuu aukio, ja sen laidassa on kirkko Igreja de Santa Maria. Samalla paikalla oli maurien kaudella moskeija.
Pyhän Marian kirkko on koristeltu 1700-luvun keramiikalla ja sen päädyssä on kullattu hauta. Oikeanpuoleisessa kappelissa on maalauksia Pyhän Katariinan elämästä ja ne on maalannut espanjalaissyntyinen Josefa d´Ayala, jota Portugalissa kutsutaan nimellä Josefa de Óbidos. Vuonna 1648 kuollut taiteilija on ensimmäisiä arvostusta saaneita naistaidemaalareita.
Linna on rakennettu tasakokoisiksi hakatuista kivistä. Se koostuu muurista ja useista torneista, joista osa on nelikulmaisia, osa pyöreitä. Linnan sisäosassa on loistelias valtionhotelli eli pousada. Keskikesäisin kaupungissa järjestetään suuret markkinat.
Turistien kuljetusta
Kukkaloistoa
Rua na vila
Kirkon 1700-luvun keramiikkaa
Obidos ja sen linnanmuuri
Muuria pitkin voi kulkea linnoituksen ympäri.
Óbidosin linna
Aiheesta muualla

Kuvia tai muita tiedostoja aiheesta Óbidos Wikimedia Commonsissa
Óbidos Turismo, Município de Óbidos - Óbidoksen matkailusivut (portugaliksi)(englanniksi)(ranskaksi)
Leirian piirin kunnat
Alcobaça
Alvaiázere
Ansião
Batalha
Bombarral
Caldas da Rainha
Castanheira de Pêra
Figueiró dos Vinhos
Leiria
Marinha Grande
Nazaré
Óbidos
Pedrógão Grande
Peniche
Pombal
Porto de Mós
(4953)

| (4953) 1990 MU |
| --- | --- |
 1990 MU:n rata (punaisella) verrattuna Venuksen, Maan ja Marsin ratoihin
Löytäminen
Löytäjät:  R. H. McNaught
Löytöaika:  23. kesäkuuta 1990
Kiertoradan ominaisuudet
Keskietäisyys Auringosta:  1,62 AU
Pienin etäisyys Auringosta:  0,56 AU
Suurin etäisyys Auringosta:  2,69 AU
Eksentrisyys:  0,658
Kiertoaika Auringon ympäri:  754 päivää 2,06 vuotta
Inklinaatio:  24,39°
Fyysiset ominaisuudet
Läpimitta:  4–9 km
Pyörähdysaika:  14,22 h
Absoluuttinen kirkkaus:  14,1
(4953) 1990 MU on pikkuplaneetta, joka kuuluu Maan lähelle tuleviin Apollo-tyypin asteroideihin. Sen löysi R. H. McNaught vuonna 1990. 1990 MU:n rata leikkaa Maan radan, eli se on maata uhkaava asteroidi. Koska 1990 MU:n absoluuttinen magnitudi (H) on 14,1; sen läpimitta on todennäköisesti välillä 4–9 kilometriä. Tämän pikkuplaneetan pyörähdysaika on noin 14,22 tuntia.
1990 MU:n rata (punaisella) verrattuna Maan rataan (valkoisella) 1990 MU:n radan Maan ratatason yläpuolella olevan alueen sisäosa on väritetty punaisella.
Kyyvesi

| Kyyvesi |
| --- | --- |
 Maisema Kyyvedeltä
Valtiot:  Suomi
Maakunnat:  Etelä-Savo
Kunnat:  Mikkeli, Kangasniemi, Pieksämäki
Koordinaatit:  61°59′56″N, 27°04′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  Läsäkoski Puulaan
Järvinumero:  14.932.1.001
Mittaustietoja
Pinnankorkeus:  100,6 m  
Pituus:  34,993 km  
Leveys:  17,545 km  
Rantaviiva:  857,261 km  
Pinta-ala:  129,948 km²  
Tilavuus:  0,570008 km³  
Keskisyvyys:  4,39 m  
Suurin syvyys:  35,25 m  
Saaria:  1373 
 fiKyyvesi 
Kyyvesi on Etelä-Savossa Mikkelissä, Kangasniemellä ja Pieksämäellä Haukivuoren lähellä sijaitseva järvi. Järvi kuuluu Kymijoen vesistöalueeseen osana Mäntyharjun reittiä.